ᱵᱚᱰᱚᱥᱟᱦᱤ ᱵᱽᱞᱚᱠ

ᱵᱚᱰᱚᱥᱟᱦᱤ(ବଡସାହି/Badassahi):  ᱳᱰᱤᱥᱟ ᱯᱚᱱᱚᱛ ᱢᱭᱩᱨᱵᱷᱸᱡᱽ ᱦᱚᱱᱚᱛ ᱨᱮᱱᱟᱜ ᱒᱖ ᱜᱚᱴᱟᱝ https://mayurbhanj.nic.in/subdivision-blocks/ᱵᱽᱞᱚᱠ ᱠᱷᱚᱱ ᱢᱤᱫ ᱴᱟᱝ ᱵᱽᱞᱚᱠ ᱦᱩᱭᱩᱜ ᱠᱟᱱᱟ ᱵᱚᱰᱚᱥᱟᱦᱤ ᱵᱽᱞᱚᱠ ᱾ ᱵᱚᱰᱚᱥᱟᱦᱤ ᱵᱽᱞᱚᱠ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱮ ᱢᱮᱱᱟᱜ-ᱟ ᱾  ᱱᱚᱣᱟ ᱫᱚ ᱢᱚᱭᱩᱨᱵᱷᱚᱸᱡᱽ ᱨᱮᱱᱟᱜ ᱢᱩᱠᱷᱤᱭᱟᱹ ᱥᱚᱫᱚᱨ ᱵᱟᱨᱤᱯᱚᱫᱟ ᱠᱷᱚᱱ ᱒᱙ᱹ᱓ ᱠᱤᱞᱚᱢᱤᱴᱚᱨ ᱠᱚᱧᱮ ᱥᱮᱫ ᱪᱟᱞᱟᱣ ᱞᱮᱱᱠᱷᱟᱱ ᱧᱟᱢᱚᱜ-ᱟ ᱾ ᱵᱟᱨᱤᱯᱚᱫᱟ ᱠᱷᱚᱱ ᱑᱙ ᱱᱚᱢᱵᱚᱨ ᱯᱚᱱᱚᱛ ᱰᱟᱦᱟᱨᱛᱮ ᱑᱙ᱹ᱘ ᱠᱤᱞᱚᱢᱤᱴᱚᱨ ᱰᱩᱠᱩᱨᱟ ᱥᱮᱴᱮᱨ ᱟᱛᱮᱫ ᱚᱱᱰᱮ ᱠᱷᱚᱱ ᱞᱮᱸᱜᱟ ᱯᱟᱥᱴᱟ ᱑᱓ᱹ᱒ ᱠᱤᱞᱚᱢᱤᱴᱚᱨ ᱪᱟᱞᱟᱣ ᱞᱮᱱᱠᱷᱟᱱ ᱵᱚᱰᱚ ᱥᱟᱦᱤ ᱧᱟᱢᱚᱜ-ᱟ ᱾ᱚᱱᱟ ᱪᱦᱟᱰᱟ ᱟᱛᱮᱫ ᱵᱟᱜᱰᱤᱦᱟ-ᱯᱨᱚᱴᱟᱯᱯᱩᱨ ᱦᱚᱨ ᱛᱮ ᱦᱚᱸ ᱒᱙.᱓ ᱠᱤᱞᱚᱢᱤᱴᱚᱨ ᱥᱟᱺᱜᱤᱧᱨᱮ ᱢᱮᱱᱟᱜ-ᱟ ᱾ ᱟᱨ ᱵᱟᱝ ᱠᱷᱟᱱ ᱵᱟᱨᱤᱯᱚᱫᱟ ᱠᱷᱚᱱ ᱑᱘ ᱱᱚᱢᱵᱚᱨ ᱡᱟᱹᱛᱤᱭᱟᱹᱨᱤ ᱰᱟᱦᱟᱨ ᱑᱘ ᱛᱮ ᱵᱮᱸᱛᱱᱚᱴᱤ ᱥᱮᱴᱮᱨ ᱟᱛᱮᱫ ᱡᱚᱡᱚᱢ ᱯᱟᱦᱴᱟ ᱵᱚᱰᱚᱥᱟᱦᱤ ᱰᱟᱦᱟᱨ ᱥᱟᱵ ᱞᱮᱠᱷᱟᱱ ᱦᱚᱸ ᱵᱚᱰᱚᱥᱟᱦᱤ ᱔᱘ᱹ᱘ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱧᱟᱢᱚᱜ -ᱟ ᱾ ᱴᱨᱮᱱ ᱛᱮ ᱥᱚᱡᱷᱮ ᱥᱮᱴᱮᱨᱚᱜ ᱨᱮᱱᱟᱜ ᱰᱟᱦᱟᱨ ᱵᱚᱰᱚᱥᱟᱦᱤ ᱛᱮ ᱵᱟᱹᱱᱩᱜ ᱟᱱᱟ, ᱵᱟᱞᱮᱥᱚᱨ, ᱨᱩᱯᱥᱟ, ᱵᱮᱱᱛᱱᱚᱴᱤ,ᱵᱟᱨᱤᱯᱚᱫᱟ ᱱᱚᱣᱟ ᱨᱮᱱᱟᱜ ᱥᱩᱯᱩᱨ ᱨᱮᱞ ᱥᱴᱮᱥᱚᱱ ᱠᱟᱱᱟ ᱾
ᱥᱤᱢᱟᱹ
ᱵᱚᱰᱚᱥᱟᱦᱤ ᱵᱽᱞᱚᱠ ᱨᱮᱱᱟᱜ ᱥᱤᱢᱟᱹ ᱟᱭᱛᱟᱱ ᱫᱚ ᱓᱑᱒ᱹ᱑᱕ km² ᱠᱟᱱᱟ https://censusindia.gov.in/2011census/dchb/2107_PART_B_DCHB_MAYURBHANJ.pdf᱾ ᱵᱚᱰᱚᱥᱟᱦᱤ ᱵᱞᱚᱠ ᱨᱮᱱᱟᱜ ᱥᱟᱢᱟᱝ ᱵᱮᱱᱛᱱᱚᱴᱤ ᱵᱽᱞᱚᱠ, ᱮᱛᱚᱢ ᱨᱮ ᱵᱟᱨᱤᱯᱚᱫᱟ, ᱟᱨ ᱥᱟᱢᱟᱠᱷᱩᱸᱴᱟ ᱵᱽᱞᱚᱠ ᱢᱮᱱᱟᱜ-ᱟ,ᱯᱟᱪᱮᱨᱮ ᱠᱷᱩᱸᱴᱟ ᱟᱨ ᱜᱳᱯᱚᱵᱚᱸᱫᱷᱩᱱᱚᱜᱚᱨ ᱵᱽᱞᱚᱠ ᱟᱨ  ᱠᱚᱸᱡᱮ ᱨᱮ ᱵᱟᱞᱮᱥᱚᱨ ᱦᱚᱱᱚᱛ ᱢᱮᱱᱟᱜ-ᱟ ᱾

ᱞᱮᱠᱷᱟᱠᱚ
᱒᱐᱑᱑ ᱨᱮᱱᱟᱜ ᱦᱚᱲ ᱮᱞ ᱞᱮᱠᱟᱛᱮ ᱱᱚᱣᱟ ᱵᱽᱞᱚᱠ ᱨᱮ ᱒᱒᱔ ᱜᱚᱴᱟᱝ ᱟᱹᱛᱩ ᱟᱨ ᱓᱐ ᱜᱚᱴᱟᱝ ᱜᱨᱟᱢᱯᱚᱸᱪᱟᱭᱚᱛ ᱢᱮᱱᱟᱜ-ᱟ ᱾ ᱵᱽᱞᱚᱠ ᱨᱮ ᱓᱕,᱑᱗᱕ ᱚᱲᱟᱜ ᱢᱮᱱᱟᱜ-ᱟ ᱾ ᱱᱚᱣᱟ ᱵᱽᱞᱚᱠ ᱨᱮ ᱑,᱔᱖,᱒᱓᱒ ᱦᱚᱲ ᱢᱮᱱᱟᱜ ᱠᱚᱣᱟ ᱚᱱᱟ ᱢᱩᱫ ᱨᱮ ᱠᱚᱲᱟ ᱠᱚ ᱦᱩᱭᱩᱜ ᱠᱟᱱᱟ ᱗᱓,᱖᱖᱗ ᱟᱨ ᱠᱩᱲᱤ ᱠᱚ ᱦᱩᱭᱩᱜ ᱠᱟᱱᱟ ᱗᱒,᱖᱖᱕᱾ ᱱᱚᱰᱮ ᱨᱮᱱ ᱡᱚᱛᱚ ᱵᱟᱹᱥᱤᱸᱫᱟ ᱟᱹᱛᱩ ᱨᱤᱱ ᱠᱟᱱᱟ ᱠᱚ https://censusindia.gov.in/2011census/dchb/2107_PART_B_DCHB_MAYURBHANJ.pdf᱾

ᱟᱹᱢᱟᱹᱞᱤ
ᱵᱚᱰᱚᱥᱟᱦᱤ ᱨᱮᱱᱟᱜ ᱵᱽᱞᱚᱠ ᱟᱨ  ᱛᱚᱦᱚᱥᱤᱞ  ᱵᱟᱱᱟᱨ ᱵᱚᱰᱚᱥᱟᱦᱤ ᱨᱮᱜᱮ ᱢᱮᱱᱟᱜ-ᱟ ᱾ ᱵᱚᱰᱚᱥᱟᱦᱤ ᱛᱚᱦᱚᱥᱤᱞ ᱨᱮ ᱗ ᱜᱚᱴᱟᱝ ᱟᱨ ᱟᱭᱤ ᱢᱚᱱᱰᱚᱲ ᱢᱮᱱᱟᱜ-ᱟ ᱡᱮᱢᱚᱱ ᱵᱚᱰᱚᱥᱟᱦᱤ, ᱠᱩᱨᱟᱰᱤᱦᱟ, ᱢᱟᱬᱚᱛᱨᱤ, ᱯᱨᱚᱛᱟᱯᱯᱩᱨ, ᱠᱷᱟᱱᱩᱣᱟ, ᱥᱟᱱᱠᱮᱨᱠᱳ ᱟᱨ ᱫᱩᱨᱜᱟᱯᱩᱨ  http://bhulekh.ori.nic.in/TahasilWebsite/TahasilInfo.aspx᱾ ᱵᱽᱞᱚᱠ ᱨᱮ ᱵᱚᱰᱚᱥᱟᱦᱤ ᱨᱮᱜᱮ ᱢᱤᱫᱴᱟᱝ  ᱛᱷᱟᱱᱟ  ᱢᱮᱱᱟᱜ-ᱟ https://mayurbhanj.nic.in/police/ ᱾ ᱵᱚᱰᱚᱥᱟᱦᱤ ᱨᱮ  ᱢᱤᱫ ᱜᱩᱥᱴᱤ ᱰᱟᱠᱛᱚᱨᱠᱷᱟᱱᱟ ᱢᱮᱱᱟᱜ-ᱟ  ᱾ ᱚᱱᱟ ᱥᱟᱶ ᱥᱟᱱᱠᱮᱨᱠᱳ, ᱠᱚᱢᱚᱞᱟᱥᱚᱲ, ᱥᱟᱠᱩᱣᱟ , ᱫᱮᱣᱩᱲᱤᱭᱟ ᱨᱮ ᱯᱩᱭᱞᱩ ᱛᱤᱠᱪᱷᱟᱹ ᱛᱟᱞᱢᱟ ᱢᱮᱱᱟᱜ-ᱟ ᱾ ᱵᱮᱸᱠ ᱚᱯᱷ ᱤᱱᱰᱤᱭᱟ, ᱠᱚᱨᱯᱳᱨᱮᱥᱚᱱ ᱵᱮᱸᱠ, ᱠᱟᱱᱟᱨᱟ ᱵᱮᱸᱠ, ᱭᱩᱠᱳ ᱵᱮᱸᱠ, ᱭᱩᱱᱟᱭᱴᱮᱰ ᱵᱮᱸᱠ ᱚᱯᱷ ᱤᱱᱰᱤᱭᱟ,ᱥᱴᱮᱴ ᱵᱮᱸᱠ ᱚᱯᱷ ᱤᱱᱰᱤᱭᱟ  ᱮᱢᱟᱱ ᱵᱮᱸᱠ ᱠᱚᱦᱚᱸ ᱱᱚᱣᱟ ᱵᱞᱚᱠ ᱨᱮ ᱢᱮᱱᱟᱜ-ᱟ ᱾

ᱵᱟᱰᱟᱭᱡᱚᱝ ᱠᱟᱛᱷᱟ
ᱵᱚᱰᱚᱥᱟᱦᱤ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱢᱟᱰᱮᱨ ᱠᱷᱚᱱ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱴᱤ ᱨᱤᱱᱤᱡ ᱢᱟᱱ ᱥᱚᱱᱟᱛᱚᱱ ᱵᱤᱡᱩᱲᱤ ᱢᱮᱱᱟᱭᱟ ᱾ ᱰᱩᱠᱩᱨᱟ ᱫᱤᱥᱚᱢ ᱡᱟᱦᱮᱨ ᱵᱟᱦᱟ ᱵᱚᱸᱜᱟ ᱦᱚᱸ ᱟᱹᱰᱤ ᱧᱩᱛᱩᱢᱟᱱ ᱵᱟᱦᱟ ᱵᱚᱸᱜᱟ ᱠᱟᱱᱟ ᱾https://www.youtube.com/watch?v=ccBqV1OgGhI&t=5s ᱱᱚᱣᱟ ᱵᱽᱞᱚᱠ ᱨᱮ ᱦᱤᱱᱫᱩ ᱫᱷᱚᱨᱚᱢ ᱨᱮᱱᱟᱜ ᱵᱟᱵᱟ ᱠᱚᱠᱷᱟᱨᱩᱣᱟ ᱵᱚᱭᱫᱭᱚᱱᱟᱛᱷ ᱢᱩᱸᱫᱤᱨ ᱦᱚᱸ ᱧᱮᱞᱡᱚᱝ ᱴᱷᱟᱶ ᱢᱮᱱᱟᱜ-ᱟ ᱾https://www.youtube.com/watch?v=FDUE68kC8wE

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
https://mayurbhanj.nic.in/
ᱛᱷᱚᱠ:ᱢᱚᱭᱩᱨᱵᱷᱚᱸᱡᱽ ᱨᱮᱱᱟᱜ ᱵᱽᱞᱚᱠ

ᱞᱮᱠᱷᱟᱠᱚ